Roser vekteren som ble skutt i natt: - En erfaren vekter som gjorde jobben sin veldig bra
Oppdatering 6. august: Vekteren ble torsdag siktet for falsk forklaring og suspendert fra sin stilling i NOKAS, etter selv å ha iscenesatt skytingen og utplassert den falske bomben på Blindern i Oslo. – Det er en erfaren og dyktig vekter som handlet i tråd med de rutiner som gjelder og gjorde jobben sin veldig bra, sier kommunikasjonssjefen til VG. Klokken 02.45 i dag ble Nokas-vekteren skutt i brystet ved Fysikkbygget på Blindern. Vekteren har selv forklart til politiet at han oppdaget to menn i forbindelse med runden sin i området. Bakgrunn:Bombelignende gjenstand funnet etter at vekter ble skutt i OsloDa vekteren tok kontakt med dem, skal mennene ha løpt og vekteren tok opp jakten på de to. Ifølge politiet snudde en av mennene seg og løsnet fire-fem skudd. Et av skuddene traff vekteren i brystet, men han er lettere skadet. Kommunikasjonssjefen i Nokas beskriver nattens hendelse som unik. – Dette er første gang en Nokas-vekter er blitt skutt, sier Mauritzen. Han opplyser at vekteren som ble skutt i natt, ikke bar en skuddsikker vest. – Vi kaller det en vernevest og den er ment å beskytte mot knivstikk. Men den er ikke skuddsikker. Vesten stanset prosjektilet fordi vekteren ble skutt med finkalibret ammunisjon, sier kommunikasjonssjefen til VG. Grete Lien Metlid ved Voldsavsnittet i Oslo bekreftet på en pressekonferanse onsdag ettermiddag at vekteren hadde på seg vest og at han ble skutt med et finkalibret våpen, men ville ikke si noe mer om skadepotensialet i skuddet. Hun ville heller ikke si noe mer om hva slags kaliber det er snakk om.Mauritzen forteller at vaktholdet av byggene til Universitetet i Oslo på Blindern blant annet består av flere vektere. – Vekteren var alene da han oppdaget de to mennene inne på universitetetsområde og ba med en gang om bistand fra kolleger som var i nærheten. Vekteren handlet i tråd med de rutiner som gjelder når uvedkommende blir oppdaget, sier Mauritzen. I etterkant av skyteepisoden ble det funnet en bombelignende gjenstand i nærheten av åstedet, som politiet jobbet med å uskadeliggjøre onsdag formiddag. Klokken 12.30 opplyste politiet at gjenstanden var bygget som en bombe, men at den ikke inneholdt sprengstoff. – Vi etterforsker dette samlet nå, og det er helt sentralt å avdekke hva som har vært formålet og sammenhengen her. Det vet ikke politiet nå, sier Metlid. Politiet vet ikke hvem gjerningsmennene er, eller hva som er motivet, og ber publikum om tips.
Ledelsen i Nokas roser vekteren som i natt ble skutt av ukjente gjerningsmenn på Blindern. – Han handlet helt korrekt i situasjonen, sier kommunikasjonssjef Ådne Mauritzen i Nokas. gjerningsmenn på Blindern. – Han handlet helt korrekt i situasjonen, sier kommunikasjonssjef Ådne Mauritzen i Nokas.